open-index/open-wikipedia-markdown huggingface dataset:
Akersgata (Oslo)

**Akersgata** (1-73E, 2-74) er en gate i Oslo som løper fra Akershus festning til Hammersborg, der den deler seg og går over i Akersveien og Ullevålsveien.

Akersgata er ca. 900 meter lang og følger Akerryggen, høydedraget som begynner på Akersneset og går videre nordover langs Hammersborg og videre til Gamle Aker kirke. Den er den høyestliggende gaten i området den går gjennom frem til Hammersborg (ved Arne Garborgs plass).

Fra rundt år 1300 har veien mellom Akersneset (der Akershus festning ligger) og Aker gård og kirke (nå Gamle Aker kirke) gått der Akersgata og Akersveien går i dag. Akersgata tilhører det eldste byanlegget fra Christian IVs tid, og den ble allerede fra anleggstiden kalt *Aggersgaden*, trolig fordi den fulgte den gamle landeveien til Aker. Men det tidligere sammenhengende veifaret ble brutt av vollene rundt byen, og nedre del innenfor vollene ble i en periode kalt *Nordre gade*. Først omkring 1730, etter at vollene ble nedlagt, ble forbindelsen knyttet igjen. Strekningen nord for Grensen (gaten) ble kalt Agers Gade til grensen mot forstaden Hammersborg, der den skiftet navn til Agersveien. Sør for Grensen het den stadig Nordre Gade, til hele strekningen fra Kontraskjæret til Hammersborg omkring 1845 fikk navnet Agersgaden.   

Ved krysset med Karl Johans gate, er det smale gateløpet «Svinesund» et minne om at traseen nord for vollene ikke ble regulert til standard gatebredde. Her vokste den uregulerte forstadsbebyggelsen i forstaden Grændsen frem.

Akersgata har vært Oslos avisgate, der de fleste av byens større aviser har eller har hatt sitt tilhold. *[[Dagbladet]]* flyttet sin redaksjon til Havnelageret våren 2008. *[[Aftenposten]]*, tidligere kjent som «tanta i Akersgata», som i 2003 flyttet til nye lokaler i Posthuset, flyttet i 2014 tilbake til Akersgata, og holder til i Akersgata 55, i samme bygning som *[[VG]]*.

## Rådhusgata til Karl Johan

## Karl Johan til Ring 1

## Ring 1 til Sankt Olav

## Bilder

Akersgata N.jpg|Øvre del av Akersgata. T.v. leiegården Maltheby fra 1844; t.h. Trefoldighetskirken
Akersgata øvre del.jpg|Akersgatas øvre del mot Sankt Olav domkirke, ca. 1900
Akersgata 1938.jpeg|Akersgata 1-15, fotografert fra krysset med Rådhusgata april 1938. På rivningstomta til høyre (Akersgata 2) ble det anlagt parkeringsplass i tilknytning til en bensinstasjon som sto fram til midt på 1990-tallet
Regjeringskvartalet Akersgata 64.jpg
Gul lliste 1976.jpg|Utklippsmodell av Akersgata 73 A, Hammersborg skole, oppført 1869, revet 1976. Skriv ut, klipp ut og lim sammen.


## Referanser




## Litteratur
* Oslo byleksikon: Akersgata
* 
* 
* 
* 

## Eksterne lenker
*
Hundesport

**Hundesport** er et fellesbegrep for alle former for sport der hunder inngår som et element, enten alene eller sammen med en hundefører. Hundesport kan inndeles i to kategorier: *regulær hundesport* og *brukshundsport*.

## Bakgrunn
På 1900-tallet har hundens betydning gjennomgått en dramatisk endring. Den har gått fra å være et nyttedyr til å bli mer av et kjæledyr. Mange av hunderasene ble imidlertid avlet fram med bestemte bruksegenskaper, som forsatt gjør seg gjeldende den dag i dag. Dette er egenskaper hundene trenger å få utnytte for å kunne opprettholde sitt særpreg. Etter hvert som folk flest har fått stadig mer fritid, har mange valgt å bruke deler av fritiden på en positiv måte sammen med hunden. Hundesport oppsto slik som sportslige sidegrener til hundenes opprinnelige formål. Alvor har blitt til lek, og leken har utviklet nye egenskaper hos både hunde og menneske. Disse egenskapene har man siden utnyttet til nye bruksområder for hundeholdet. Man kan derfor hevde at hundesport har både stor terapeutisk og bruksmessig verdi, både for hund og menneske.

## Regulær hundesport
Regulær hundesport kan defineres som en aktivitet som ikke tjener et samfunnsnyttig formål, annet enn eventuelt som terapi for personen som leder eller bruker hunden, og/eller som ren underholdning. Eksempler på slik hundesport er hundeveddeløp, lure coursing, hundekjøring, hundekløving, agility, flyball og hundefrisbee.

## Brukshundsport
Brukshundsport (også kalt *bruks*) kan defineres som en aktivitet som har eller kan ha en primær eller sekundær samfunnsmessig nytteverdi. Eksempler på slik sport er for eksempel IPO og brukshundsport, samt de selvstendige grenene lydighet, spor, blodspor, rapportering, apportering, budføring, feltsøk og rundering med mer.

## Aktuelle temasider
* Brukshund
* Jakthund

## Eksterne lenker
* Norsk Brukshundsports Forbund
Nedre Slottsgate (Oslo)

:*Se [[Nedre Slottsgate|pekerside]] for flere forekomster av Nedre Slottsgate.*

**Nedre Slottsgate** (1-25, 2-12) er en gate i Kvadraturen i Oslo og strekker seg fra Myntgata ved Bankplassen like ved Akershus festning, parallelt med Kongens gate til Grensen. Gaten er en av tverrgatene i Christianias opprinnelige byplan, inntil ca 1750 med navnet **Slots-Gade**. I 1878 ble gaten brutt igjennom til Grensen, og var tidligere en kort blindgate inn fra Karl Johans gate, på folkemunne kalt «Verdens Ende».

Mellom Prinsens gate og Grensen er Nedre Slottsgate en gågate, dominert av restauranter og forretninger, bl.a. varemagasinet Steen & Strøm. Teatermuseet (Gamle rådhus) ligger i Nedre Slottsgate.

Ifølge *[[Finansavisen]]* var Nedre Slottsgate i 2025 Nordens dyreste handlegate, med høyere leiepriser enn Bibioteksgatan i Stockholm og Strøget i København.

Gaten er representert i den norske utgaven av Monopol.

## Bygninger
* Nr.1 – Gamle rådhus – Christianias første rådhus oppført i 1641. Bygningen fungerte som rådhus til 1733.
* Nr.2 – En portbygning fra 1638
* Nr.3 – Leiegård i fire etasjer med fasade i nyrenessanse. Gården ble benyttet til boligformål frem til andre verdenskrig. 
* Nr.4 - French Beaut  
* Nr.5 – Forretningsgård oppført i 1895 ved arkitekt Kristen Tobias Rivertz for Viig & Vraalsen. Senere ble lokalene benyttet av aviser, blant annet Norges Sjøfartstidende og Akershusposten.
* Nr.7 – Forretningsgård oppført i 1878.
* Nr.8 – Forretningsgård oppført i 1900 ved arkitektene Ove Ekman og Einar Smith for en av byens vingrossister. Fra 1992 er bygningen en del av Steen & Strøm.
* Nr.9 – Forretningsgård fra 1897 av Ivar Cock. Gården ble reist samtidig med Øvre Slottsgate 8. Den overbygde passasjen mellom gårdene – Slottspassasjen – åpnet i 1985.
* Nr 10 fikk Arkitekturopprørerts hederspris for nybygg i 2023 for å være pent og veltiplasset omgivelsene «Fasaden bærer preg av jevn rytme og symmetri, med materialer som reflekterer nabolaget». 
* Nr.10b – Gård i fire etasjer fra 1863 som var et av byens første stormagasiner ved kjøpmann Bernhard L. Mathisen på slutten av 1800-tallet. Det var butikklokaler i tre etasjer og bygningen fikk installert heis. Gården huser nå (2011) Hennes & Mauritz.
* Nr.12 – Gård fra 1860 på fire etasjer som de første årene besto av boliger og pensjonat. Gården ble da kalt Enkefru Backers gård. Fra 1881 ble det startet virksomhet med telefonsentral i bygningen og Televerket benyttet den som lager og kontorer fra begynnelsen av 1900-tallet. Arkitekt Ove Ekman.
* Nr.13 – Forretningspalass fra 1899 ved arkitekt Ove Ekman. 
* Nr.15 – Forretningspalass fra 1899 ved arkitekt Ove Ekman.
* Nr.17 – Gård på fire etasjer oppført i 1870-1871 ved arkitekt Kristian Biong. I begynnelsen var det både butikker og boliger i bygningen. Sætres kjeksfabrikk hadde utsalg i hjørnebutikken i flere år. 
* Nr.25 – Gård på fire etasjer oppført i 1879. Arkitekt Hjalmar Welhaven. Bygningen huset i mange år Bruns symaskinforretning, senere kom andre leietakere til blant annet Oslo Plissefabrikk.

## Referanser


## Litteratur
* 

## Eksterne lenker
* 
* 
* Byantikvarens gule liste
Kumrovec

**Kumrovec** er en landsby i Krapina-Zagorje fylke i det sentrale Kroatia. Den ligger ved elva Sutla, langs den kroatisk-slovenske grensa.

Kumrovec kommune hadde 1854 innbyggere (2001), men selve landsbyen hadde bare 304 beboere.

Grunnen til at denne lille landsbyen er så kjent er at den er fødestedet til marskalk Josip Broz Tito (1892–1980), den tidligere jugoslaviske presidenten.

## Eksterne lenker
*
Antiokos I Soter

**Antiokos I Soter** (gresk: Αντίοχος Αʹ Σωτήρ, «Antiokos Befrieren»; født ca. 324/323 f.Kr., død 261 f.Kr.) var den andre kongen av det hellenistiske Selevkideriket. Han styrte fra 281 f.Kr. ved sin fars død og fram til 261 f.Kr.

Han var selv halvt persisk, hans mor Apama var en av de østlige prinsesser som Aleksander den store hadde gitt som hustruer til sine hærførere i 324 f.Kr. I 294 f.Kr., før hans far Selevkos I Nikator var død, hadde Antiokos giftet sin stemor, Stratonike av Syria, datter av Demetrios I Poliorketes. Hans aldrende far skal etter sigende ha tilskyndet ekteskapet etter at han oppdaget at hans sønn var i fare for å forgå av forelskelse. Stratonike fødte ham fem barn: Seleukos (som ble henrettet for opprør), Laodike, Apama II, Stratonike av Makedonia og Antiokos II Theos som etterfulgte sin far som konge.

Da hans far ble myrdet i 281 f.Kr. havnet store oppgaven med å holde Selevkideriket sammen på Antiokos. Et opprør i Syria brøt ut nesten umiddelbart. Antiokos var snart tvunget til å slutte fred med farens morder, Ptolemaios Keraunos, samtidig som han tydeligvis oppga Makedonia og Trakia. I Anatolia klarte han ikke å bekjempe Bitynia eller de persiske dynastiene som styrte i Kappadokia.

I 278 f.Kr. brøt keltisktalende folk inn i Anatolia og slo seg ned i Galatia. En seier som Antiokos vant over disse ved å benytte indiske krigselefanter i 275 f.Kr. skal etter sigende være opprinnelsen til hans tittel som Soter (gresk for «Befrier» eller «Frelser»). Mot slutten av det samme året førte spørsmålet om Koilesyria, som hadde vært åpent mellom selevkidedynastiet og ptolemeerdynastiet i Egypt siden 301 f.Kr., til åpen fiendskap i form av den første syriske krig. Koilesyria hadde jevnlig vært okkupert av Egypt, men Selevkideriket hadde opprettholdt sitt krav på området. Krigen endret ikke grensene mellom de to rikene i større grad, men grensebyer som Damaskus og kystdistriktene i Anatolia skiftet eier.

Den 27. mars 268 f.Kr. la Antiokos grunnleggelsen for Ezidatempelet i Borsippa. Hans eldste sønn Seleukos hadde styrt i øst som visekonge fra kanskje 275 f.Kr. og fram til 268/267 f.Kr. Han ble nødt å henrette sønnen det sistnevnte året, anklaget for opprør. En gang rundt 262 f.Kr. forsøkte Antiokos å bryte den voksende makten til Pergamon med våpenmakt, men gikk på et nederlag ved Sardis og døde kort tid etterpå. Han ble etterfulgt i 261 f.Kr. av hans andre sønn Antiokos II Theos.

## Referanser


## Eksterne lenker
* 
* Appianus' ''Syriaka'' 
* Antiochus I Soter : faktaark hos *Livius.org*'
* Babylonian Chronicles of the Hellenistic Period
* Antiochus I Soter, oppslag i historisk kildebok av Mahlon H. Smith
* Hellenization of the Babylonian Culture?  (PDF)
* Mynter preget av Antiokos I Soter
261 f.Kr.

## Begivenheter
*Punerkrigene
**Slaget ved Agrigentum var det første slaget i den første punerkrig og den første storslagne militærkonfrontasjonen mellom Karthago og den romerske republikk. 
*Antiokos II blir konge i Selevkidriket.

## Dødsfall
* Antiokos I Soter, konge i Selevkidriket
Athenæum

**Athenæum** er en monumental forretningsgård på hjørnet av Prinsens gate og Akersgata (nr. 18) i Oslo, ved Wessels plass. Gården er tegnet av arkitektene Paul Due og Bernhard Christoph Steckmest og bygd i 1871-1872 for leseselskapet Athenæum og Det norske Selskab.

Gården er oppført i pusset teglstein, i første etasje forblendet med granitt. Den har en rikt utformet fasade med balkong, karnapp på hjørnet og høyt paviljongtak på sidene og midtpartiet. Gården er utført i en nygotisk/nyromansk stilblanding.

Tidligere lå det en holdeplass for oslotrikken her, med samme navn.

## Kilder

*  Byantikvarens Gule liste  Besøkt 2. oktober 2009
*Arc! Geir Tandberg Steigan 

## Eksterne lenker
*
Differensial

**Differensial** er en utvekslingsmekanisme som overfører dreiemoment fra én aksel til to andre aksler. På denne måten kan to aksler som beveger seg med forskjellig hastighet drives av samme motor. En bil som kjører gjennom en sving vil ha forskjellig rotasjon på hjul i innersving og hjul i yttersving. De hjulene som er ytterst i svingen vil tilbakelegge en lenger distanse enn hjulene som er innerst.

## Egenskaper og oppførsel
Differensialen kan betraktes som et spesialtilfelle av planetgiret, der planettannhjulene står vinkelrett på solgiret, og ringen er byttet ut med enda et solgir. Fordi "solgirene" er like store, blir dreiemomentet deres likt. I likhet med planetgiret, står dreiemomentene på de tre delene i et innbyrdes konstant forhold – bare at to av dreiemomentene er like.

## Differensialsperre
Når en bil får spinn på ett hjul på glatt føre er motstanden liten og det blir dermed overført lite dreiemoment til det hjulet som spinner. Differensialen gir da like lite dreiemoment på det andre hjulet. En del differensialer har en sperre som kan stoppe planetdrevet i differensialen. Begge hjul går da like fort og hvert hjul kan få full overført kraft fra motoren. En del personbiler og ambulanser har automatisk differensialsperre der mye rotasjon i planetdrevet gir varme som ekspanderer en bremseskive som stopper planetdrevet. 

Firehjulsdrevne biler med midtdifferensial har ofte egen spak bak girstanga som kobler inn differensialsperre i midtdifferensialen. Med denne i sperrestilling kan bilen spinne, men det må være spinn på ett framhjul og ett bakhjul samtidig. 

Ved kjøring på glatt føre med bil med midtdifferensial som ikke er sperret, kan vanlig bremsing blokkere framhjulene. Dersom gir og clutch gir kobling mellom motor og hjul i denne situasjonen vil midtdifferensialen gi dobbel fart på bakhjulene og bilen skyves framover med låste framhjul. Med sperret midtdifferensial i denne situasjonen vil den ekstra bremsekraften på framhjulene overføres til bakhjulene.

Noen få firehjulsdrevne biler har differensialsperre på både midtdifferensial og på differensialene på både framaksel og bakaksel. Da må alle hjulene rotere like fort og dreiemomentet kan overføres sterkest til hjulene med best feste.

## Differensialbrems
En differensialbrems er en mekanisme som brukes på noen differensialer som fungerer som en begrenset differenialsperre.

## Historie
Navnet på oppfinneren av differensialen har gått tapt i historiens mørke, men i 1827 ble i hvert fall en moderne differensial patentert av urmakeren Onésiphore Pecqueur (1792–1852).

## Se også
* Kardang
* Kjøretøyoppsett
Rasmus Ingebrigtsson Myklebust

**Rasmus Ingebrigtsson** (**Myklebust**), kalt **Store-Rasmus** (født ca. 1595 på Li i Ørskog, død ca. 1666), var en «bondeopprører» i Møre og Romsdal. Han var leilending på gården Myklebust på Harøya i Haram (nå i Ålesund kommune).

Rasmus førte regnskap med fogder som tok for mye skatt og klaget dem inn for Kongen. Etter flere runder i retten, hvor søksmålene gikk begge veier, ble han 24. august 1661 dømt til livsvarig straffarbeid på Akershus slott for ulovlige allmuemøter, grunnløse klagemål og ringeakt for retten.

Hans sønn, «Unge-Rasmus», som hadde hjulpet faren i rettsprosessen, fikk etter søknad lov til å beholde gården Myklebust. Flere av hans mange tusen etterkommere er omtalt i *Slekter fra Romsdalskysten* (1979) av Anna S. Julnes.

## Referanser
Hundeveddeløp

**Hundeveddeløp** er en svært fartsfull form for hundesport, der hunder jager en kunstig hare (lokkehare) som trekkes rundt en ovalbane av en motor via en line. Hundene stilles opp i startbokser som åpnes automatisk når stratskuddet lyder, hvoretter hundene sprinter etter en lokkeharen rudt banen. Denne formen for hundesport er basert på hundens naturlige jaktinstinkter, derfor brukes gjerne munnkurv for å unngå at hundene skader hverandre.

## Hundene
Alle typer hunder kan utøve denne sporten og ha glede av det, men mynder er best egnet på grunn av sin overlegne toppfart sammenlignet med andre hundetyper. Mynder som avles som veddeløpshunder er gjerne fysisk mindre, men tettere av vekst enn utstillingshunder av samme type. Muskulaturen er eksplosiv og ofte «bulende».

Greyhound er den mest vanlige hunderasen på veddeløpsbanen, selv om også spansk galgo (spesielt i Spania) og whippet benyttes utstrakt. Likeledes hender det at andre mynderaser deltar, men som regel ikke i løp der totalisator er i bruk. Ofte konkurrerer også hundene rasesvis, siden den enkelte rases løpsegenskaper er varierende. Noe er kortsprintere, andre mer utholdende.

## Banene
Belle Vue, like utenfor Manchester i England, var den første banen i Storbritannia. Den ble åpnet for løp 24. juli 1926. Mer enn 1&nbsp;700 tilskuere overvar det første løpet, som gikk over 402 m (440 yards) og ble vunnet av greyhounden *Mistley*. Distansene det konkurreres på er vanligvis 220, 330, 440, 550, 660 eller 770 yards, men andre distanser kan også være aktuelle. Løpene kan både være med hinder («hurdles») eller uten hinder («flat»).

Den største banen i England i dag er Wimbledon Greyhound Stadium, som ligger utenfor London.

Totalisatorspill i samband med hundeveddeløp tillates i flere land utenfor Storbritannia, bl.a. i Irland, Spania, USA, New Zealand og Australia. Man kan satse på enten at en enkelt hund vinner («win»), hvilken hund man tror kommer enten nummer 1 eller 2 («place»), hvilke hunder som kommer som nummer 1 eller 2 i korrekt rekkefølge («forecast»), eller hvilke hunder som kommer på første-, andre- og tredjeplass i korrekt rekkefølge («trio»). Noen ganger spilles også «jackpot», der man kan satse på hvilke startnummer som kommer til å vinne alle løp.

I disse landene er oppdrett og veddeløp blitt en storindustri, der økonomiske interesser ofte veier mer enn velferden til hundene. Det har blitt antydet at det i USA alene hvert år avlives omkring 15&nbsp;000-20&nbsp;000 greyhounder, som av ulike grunner ikke lenger er, eller ble, gode nok for veddeløpsbanen. Omplassering av veddeløpshunder har derfor også blitt omfattende i disse landene, ofte knyttet til frivillige organisasjoner.

Det drives også hundeløp i Norge, i regi av Norsk Greyhoundklubb og Norsk Myndeklubb, men uten totalisatorspill. Sporten har aldri blitt særlig populær her. I Danmark og Sverige er den mer populær, og der tillates totalisatorspill.

## Se også
* Veddeløpshund
* Lure coursing
* Mynde
* Hundesport

## Eksterne lenker
* Hundeveddeløp i England (med videoklipp)
Odd Fellow-gården (Oslo)

**Odd Fellow-gården** i Oslo er en monumental forretningsgård i Stortingsgata 28 
ved Nationaltheatret stasjon.

## Historie
Gården er tegna av arkitektene Gudolf Blakstad og Herman Munthe-Kaas etter en konkurranse i 1931 og oppført for Odd Fellow-ordenen i 1934. Byggearbeidene ble utført av entreprenørformaet F. Selmer. Gården er i seks etasjer og har sammenhengende vindusbånd i alle etasjer. For arbeidet mottok arkitektene i 1934 Sundts premie, som utdeles av Oslo arkitektforening til «en i arkitektonisk henseende fremragende privatbygning oppført på Oslo bys grunn».

Bygget rommer Saga kino, som startet i 1934. Det har  møtelokaler for Odd Fellow og ellers forretninger og kontorer. Statens landbruksforvaltning hører til her i 4.-6. etasje og ellers er mange av kontorene brukt av tannleger. Scala (revyteater) holdt til her 1934-1937 under ledelse av Victor Bernau og Einar Rose.  I 1936 tilkom Einar Sisseners biscene for Det Nye Teater, samt bar og restaurant *Kaba*, en av landets første jazz-scener.  Oslo Kinos Scala Kino brukte revyscenen 1937-1971.

Under den tyske okkupasjonen av Norge under andre verdenskrig var kjelleren i bruk av det tyske Wehrmacht som kommandosentral.

## Dagens situasjon
Fra sommeren 2023 undergår bygget en total renovering. Den skal være ferdig i april 2025. Forlaget Cappelen Damm overtar store deler av bygningen, blant de lokalene til pubene Burns og Paddys.

## Referanser


## Eksterne lenker
*
Hundekløving

**Hundekløving** eller **kløving med hund** er en form for hundesport der hunden bærer kløv på ryggen. Kløving foregår blant annet i fjellet eller i skog og mark.

En god kløvhund skal kunne bære opptil ⅓ og opptil ½ av sin egen vekt når den er skikkelig trent. Det er ingen spesielle kløvhundraser. Mellomstore hunder på 45-75 cm regnes som mest egnet. Hunder som har en kvadratisk bygning (kort rygg) synes mer egnet til kløvning enn andre raser. I så måte er f.eks. riesenschnauzer, schnauzer, bouvier des flandres, airedaleterrier og mange spisshundraser velegnet.

Tilvenning med kløv kan starte når hunden er unghund. Det anbefales at hunder ikke bør få tung kløv før den er 2 år.

## Referanser
246 f.Kr.

## Begivenheter
*Selevkos II Callinicus blir konge i Selevkidriket

## Dødsfall
* Antiokos II, konge i Selevkidriket
*Ptolemaios II av Egypt
Selevkos II Kallinikos

**Selevkos II Kallinikos** eller **Pogon** (gresk: Σέλευκος Βʹ Καλλίνικος; kallenavnene betyr henholdsvis «flotte seiersherre» og «skjeggete»; ukjent fødsel - død 225 f.Kr.) var konge av det hellenistiske Selevkideriket og styrte fra 246 f.Kr. til 225 f.Kr.

Det er uklart når han ble født, muligens en gang rundt 265 f.Kr. Etter at hans far Antiokos II Theos var død, ble Selevkos utropt som konge av sin mor Laodike I i Efesos. Hun hadde samtidig latt sine egne folk i byen Antiokia ved Orontes drepe Antikos' andre hustru Berenike og hennes lille sønn. Berenikes bror var kong Ptolemaios III Euergetes av Egypt. I raseri over søsterens død, erklærte han krig og invaderte Selevkideriket. Hans mistanker om dødsårsaken for søsteren og nevøen var ikke grunnløse og var en hovedårsak for den tredje syriske krig, også kalt for den leodikiske krig. Han marsjerte seierrik helt til Tigris, og kanskje videre også. Selevkiderikets østlige provinser underkastet samtidig som den egyptiske flåten sveipte langs kysten av Anatolia. Han fikk tatt Laodike I tatt til fange og henrettet henne.

Selevkos II Kallinikos holdt seg i trygt i innlandet av Anatolia, og da Ptolemaios III til sist vendte tilbake til Egypt, dro Selevkos ned i Syria og gjenopprettet kontrollen over de nordlige og østlige provinsene. Imidlertid etablerte hans yngre bror Antiokos Hieraks seg som en rival til tronen i Anatolia med den fraksjonen som tilhørte moren Laodike.

Ved Ankyra en gang rundt 235 f.Kr. gikk Selevkos på et knusende militært nederlag og etterlot landet bortenfor Taurusfjellene til sin bror og andre statsmakter i Anatolia. Selevkos forsøkte deretter å erobre Partia, men maktet ikke å oppnå noe som helst. I henhold til en del kilder ble han selv tatt til fange og holdt i fangenskap i flere år av den partiske kongen, men det kan være en sammenblanding med en senere historisk konge. Andre kilder nevner at han etablerte en fredsavtale med Arsakes I av Partia som anerkjente (i navnet) hans overherredømme.

I Anatolia blomstret den greske byen Pergamon ved kysten av Egeerhavet og ble en betydelig maktfaktor under Attalos. Antiokos Hieraks forsøkte, uten lykkes, å ta sin brors besittelser da hans egne forsvant hen, og endte opp som en flyktning i Trakia i 228 eller 227 f.Kr. Rundt et år senere ble Selevkos drept da han ramlet av hesten. 

Selevkos II Kallinikos hadde giftet seg med sin kusine Laodike II, datter av Andromakos. Selevkos fikk fem barn med henne, to døtre og tre sønnene, og av disse var blant annet Selevkos III Keraunos og Antiokos III den store. Han ble etterfulgt av sin eldste sønn Selevkos III, og deretter av sin yngre sønn, Antiokos III. Hans ene datter, nevnt som Antiokis, ble gift med Xerxes av Armenia, mens navnene på de to andre barna er uklare.

## Eksterne lenker
* «Seleucus II Callinicus», oppslag i historiske kildebok av Mahlon H. Smith
* «Seleucus II Callinicus», Livius.org
Stortingsgata (Oslo)

**Stortingsgata** (17, 2-30) i Oslo sentrum strekker seg fra Wessels plass ved Stortingsbygningen til Henrik Ibsens gate ved Slottsparken. Den fikk sitt nåværende navn i 1865, året før Stortingsbygningen ble innviet, før det het den Drammensveien. Sørsida er dominert av forretninger, serveringssteder og hoteller; mot nord går Stortingsgata langs Eidsvolls plass og Nationaltheatret.

Spesielle bygninger med adresse Stortingsgata:
* Nr. 2 – forretningsgård fra 1991, arkitekt Lysaker Mølle/Målsnes-Nyhus
* Nr. 4 – forretningsgård fra 1899, arkitekt Kristen Rivertz
* Nr. 6 – forretningsgård fra 2005 (bl.a. Fokus bank) (Statens byggeskikkpris – hedrende omtale), arkitekt Kristin Jarmund
* Nr. 8 – forretningsgård fra 1989, Her opprinnelig lå hovedhuset på Grünings løkke
* Nr. 12 – forretningsgård fra 1933/34, arkitekt Arnstein Arneberg
* Nr. 14 – «Hollendergården» fra 1897, arkitekt Christian Reuter
* Nr. 15 – Nationaltheatret, eneste bygning på nordsiden av gaten. Arkitekt Henrik Bull
* Nr. 16 – forretningsgård fra 1918, arkitekt Henry Fearnley Coll
* Nr. 20 – Høyres hus, arkitekt Magnus Poulsson
* Nr. 22 – Revet 31. oktober 1898
* Nr. 24 – Theatercafeen
* Nr. 26 – Hotel Continental, arkitekt Ivar Cock
* Nr. 28 – Odd Fellow-gården, arkitekter Gudolf Blakstad og Herman Munthe-Kaas
* Nr. 30 – Torstedhjørnet – forretningsgård fra 1936 bygget av Birger Torsted
* Nr. 32 – Revet mellom 1932 og 1936, erstattet av ovennevnte nr. 30

## Eldre bilder

Stortingsgata fra Wessels plass.jpeg|Stortingsgaten sett fra Wessels plass 1890
Stortingsgata 22-1898.jpg|Stortingsgata 22 i Oslo, antakelig 1898. Revet 31. oktober 1898
Stortingsgata 28.jpeg|M. Ottesen café & restaurant, Stortingsgata 28, trehus. Fotografert 5. mars 1899, revet 8. mars samme år
Stortingsgata 1932.jpg|Vestre del av Stortingsgata, fotografert fra  Hotel Continental, 1932


## Litteratur
* 

## Eksterne lenker
* 
*
225 f.Kr.

## Begivenheter
*Selevkos II blir konge i Selevkidriket

## Dødsfall
* Selevkos II, konge i Selevkidriket
Étienne-Hubert de Cambacérès

**Étienne-Hubert de Cambacérès** (født 11. september 1756 i Montpellier i Frankrike, død 25. oktober 1818 i Rouen) var en av den katolske kirkes kardinaler, og var erkebiskop av Rouen 1802&ndash;1818. Han ble utnevnt til kardinal i januar 1803 av pave Pius VII, med *[[Santo Stefano Rotondo|Santo Stefano al Monte Celio ]]* som tittelkirke.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1943
* Kardinal Giovanni Battista Caprara Montecuccoli (1733-1810) *1766
* Kardinal *Étienne-Hubert de Cambacérès* (1756-1818) *1802

## Referanser


## Eksterne lenker
* Biographical note Short biography on the site dedicated to his brother Jean-Jacques Regis of Cambacérès.
* The Cardinals of the Holy Roman Church
112 f.Kr.

## Begivenheter
* Jugurtha erobrer Numidias hovedstad Cirta og henretter Adherbal sammen med resten av byens mannlige befolkning. I denne aksjonen blir også enkelte romerske handelsmenn henrettet, noe som tvinger Senatet til å gripe inn. Den romerske republikken erklærer krig mot Jugurtha av Numidia, denne ender i 105 f.Kr..
* Lucius Calpurnius Piso Caesoninus og Marcus Livius Drusus er konsul i Imperium Romanum. Marcus Livius Drusus kjemper på Balkan under Gaius Marius.
* Farnadjom blir konge av Hispania
* Silkeveien til Asia åpnes
*Slaget ved Noreia

## Fødsler
* Ban Chao, kinesisk general
* Crassus, romersk politiker

## Dødsfall
* Adherbal, konge av Numidia 118 – 112 f.Kr.
Janneau

**Janneau** er et armagnac-hus. Det ble grunnlagt i Condom i 1851 av Pierre Etienne Janneau og er det eldste av de store armagnac-husene. Det er kjent for sitt store lager av gamle armagnacer. Janneau skiller seg ut fra alle andre armagnac-hus ved at de både dobbeldestillerer og enkeltdestillerer armagnacen, og blander dette til en *blend*.

Huset ble kjøpt opp av Martell, som igjen ble kjøpt opp av Seagram's. Grunnet lavt salgsvolum ble Janneau i 1993 solgt til italieneren Armando Giovinetti. Giovinetti investerte store summer i armagnachuset, som har vokst til å bli et av de største merkene innen armagnac, og markedsledende i mange land. Han ansatte Willie Philips som direktør for huset, mannen som tidligere har bygget opp whisky-merket Macallan til et av de best ansette merkene innen single malt whisky.

Janneau har ca. 5.500 fat, med til sammen 2&nbsp;500&nbsp;000 liter armagnac. Disse ligger dels i lageret som ble bygd samme år som huset ble etablert, og dels i nyere lager, bygd på 1970-tallet. De eier en av de største samlingene av gammel armagnac, og har til sammen ca. 10% av produksjonen av armagnac.

## Utvalg
**The Janneau Collection**
* VSOP eller "7 years old" – minimum 7 års fatlagring
* XO Royal eller "12 years old" – 12 – 25 års fatlagring, denne har vunnet mange priser i internasjonale konkurranser de siste årene
* Tres Vieille Reserve – 18 til over 30 års fatlagring

**Dobbeldestillerte**
* 5 ans d'âge – dobbeldestillert, minimum 5 års fatlagring, 70% bas-armagnac, 30% Ténarèze
* 8 ans d'âge – dobbeldestillert, minimum 8 års fatlagring, 50% Bas Armagnac, 50% Ténarèze
* 15 ans d'âge – dobbeldestillert, minimum 8 års fatlagring, 90% Ténarèze, 10% Bas Armagnac

**Jubileumsutgivelse**
* Anniversaire 1851-2001 – Markerer husets 150-årsdag, 25-36 års fatlagring på Sherry-tønner

**Årgangsarmagnacer (Millesims)**

Janneau har en lang rekke årgangsarmagnacer. En del av disse finnes det svært få flasker av, men det som pr 2005 finnes er: 1900, 1942, 1947, 1950, 1962, 1964, 1966, 1967, 1968, 1969, 1970, 1972, 1973, 1974, 1976, 1978, 1979, 1980, 1982, 1983, 1984, 1985, 1986, 1987, 1988, 1989 og 1990.

## Eksterne lenker
Janneau Offisiell hjemmeside
115 f.Kr.

## Fødsler

* Marcus Licinius Crassus, romersk politiker

## Dødsfall

* Caecilius Metellus Macedonicus, romersk konsul 143 f. Chr., general og Censor
116 f.Kr.

## Begivenheter
*Antiokos IX Cyzicenus returnerer til Syria og krever Selevkidrikets trone. Borgerkrig bryter ut mellom ham og Antiokos VIII Grypus
123 f.Kr.

## Begivenheter
*Aleksander II Zabinas' styre i deler av Syria tar slutt
*Mithridates II blir konge i Partia
125 f.Kr.

## Begivenheter
*Kleopatra Thea blir herskerinne over Selevkidriket sammen med Antiokos VIII Grypus

## Dødsfall
*Demetrius II, konge i Selevkidriket
129 f.Kr.

## Begivenheter
*Partia slår tilbake Selevkidriket i et stort slag i Media hvor Antiokos VII blir drept
*Skyterne invaderer Partia
*Demetrius II tar tilbake tronen i Selevkidriket
*Aleksander II Zabinas tar makten over deler av Syria

## Dødsfall
*Antiokos VII Sidetes, konge i Selevkidriket
132 f.Kr.

## Begivenheter
*Første slavekrig slutter

## Fødsler
*Mitridates VI av Pontos, konge av Pontos

## Dødsfall
127 f.Kr.

## Begivenheter
* Artabanes I blir konge i Partia
* Tibetansk tidsregning innledes med den mytiske kongen Nyatri Tsenpo, som skal ha regjert fra dette året

## Dødsfall
*Fraates II, konge i Partia
138 f.Kr.

## Begivenheter
*Antiokos VII Sidetes blir konge i Selevkidriket
*Fraates II blir konge i Partia

## Dødsfall
*Antiokos VI Dionysus, konge i Selevkidriket (f. 148 f.Kr.)
*Diodotus Tryfon, konge i Selevkidriket
*Mithridates I, konge i Partia
141 f.Kr.

## Begivenheter
*Demetrius II av Selevkidriket marsjerer mot Mithridates I av Partia, men blir tatt til fange og holdt i fangenskap i ti år
*Partherne erobrer Media
142 f.Kr.

## Begivenheter
*Generalen Diodotus Tryfon avsetter Antiokos VI Dionysus og blir selv konge i Selevkidriket
144 f.Kr.

## Begivenheter
*Antiokos VI Dionysus blir konge i Selevkidriket, etter at generalen Diodotus Tryfon plasserer ham på tronen i opposisjon til Demetrius II
*Partherne erobrer Babylonia
146 f.Kr.

## Begivenheter
* Kartago falt for Romerske styrker ledet av Scipio Aemilianus. Etter ordre fra det romerske senat skulle Kartago jevnes med jorden, mot Scipios protester. Ødeleggelsen av Kartago endte den tredje punerkrig.
*Slaget ved Korint – Romerriket under Lucius Mummius bekjempet det akhaiske forbund under Critolaus ved Korint. Korint ble ødelagt, og det akhaiske forbund ble oppløst. Hellas ble en Romersk provins.
*Hipparchus fastslår det equinoctial punkt.
*Demetrius II blir konge i Selevkidriket
*Den romerske provinsen Makedonia blir offisielt opprettet.

## Dødsfall
* Critolaus, general i den Achaeanske League (falt i slag).
* Aleksander I Balas, konge i Selevkidriket
139 f.Kr.

## Begivenheter
*Parterne erobrer Persia
* Keiser Wu av Kina sendte sendebud til land i vest; Baktria, Partia og byen Fergana (dagens Usbekistan)
148 f.Kr.

## Begivenheter
* Den romerske generalen Quintus Caecilius Metellus beseirer Andriskus av Makedonia.

## Fødsler
*Antiokos VI Dionysus, konge i Selevkidriket

## Dødsfall
* Masinissa, konge i Numidia
150 f.Kr.

## Begivenheter
*Aleksander I Balas blir konge i Selevkidriket
*Fjerde makedonerkrig bryter ut mellom Roma og Makedonia

## Dødsfall
*Demetrius I, konge i Selevkidriket
Vingsersjant

**Vingsersjant** er en militær grad i Luftforsvaret.

## Historikk i Norge

Vingsersjant var en tidligere militær grad i Luftforsvaret og som tilsvarte oversersjant i Hæren og kvartermester I klasse i Sjøforsvaret. Det var den nesthøyeste sersjantgrad i Norge og befant seg mellom sersjant og stabssersjant. En vingsersjant var som regel en sersjant, ofte med teknisk bakgrunn, med flere års tjenestetid. Distinksjonen var tre vinkler med en streng over. 

Gradene vingsersjant og stabssersjant opphørte 1. juli 1975 og befalet fikk henholdsvis offisersgradene fenrik og løytnant. Hærordningen av 1. januar 1977 gjorde at de eldste av de gamle stabssersjantene fikk kapteins grad.
## Militærordningen fra 1. januar 2016
Vingsersjant er gjeninnført som grad innstilt på OR-5 nivå i Luftforsvaret i forbindelse med innføringen av den nye ordningen for militært tilsatte. 

## Vingsersjant (OR-5) i ulike NATO-land
Vingsersjant brukes i en rekke andre NATO-land.
* Canada: Sergeant
* Danmark: Har ingen tilsvarende
* Nederland: Sergeant der 1e klasse
* Tyskland: Oberfeldwebel / Feldwebel
* Storbritannia: Sergeant
* USA: Technical Sergeant

## Se også
* Militære grader i Norge

## Referanser
Hortenpartiet

**Hortenpartiet** er et nedlagt politisk parti i Horten (da Borre) kommune, stiftet i januar 1999, med formål å endre kommunenavnet fra Borre til Horten. Partiet hadde i perioden 1999&ndash;2003 8 av 41 mandater i kommunestyret i Borre. Partiet ble avviklet etter denne perioden som følge av resultatet av folkeavstemningen om kommunenavnet 10. september 2001, og som en konsekvens av at partiet langt på vei hadde gått i indre oppløsning i løpet av perioden.

## Referanser
Ølstykke kommune

**Ølstykke kommune** er en tidligere dansk kommune i forhenværende Frederiksborg amt på Nordsjælland, opprettet ved Kommunalreformen (1970) fra 1. april 1970.

Stenløse kommune, Ølstykke kommune og Ledøje-Smørum kommune ble 1. januar 2007 slått sammen til den nye Egedal kommune i Region Hovedstaden, som omfatter de tidligere Københavns og Frederiksbergs amter. 

Ved kommunalvalget  15. november 2005 stilte Ølstykkes borgermester Svend Kjærgaard Jensen som førstekandidat på *Egedal-listen*, og ble valgt til den nye kommunens første borgermester med tiltredelse 1. januar 2007.

## Borgermestre
* Svend Kjærgaard Jensen (V) 1994–2006
* Birthe Hansen (S) 1990–1993
* Hans Erik Nielsen  (V) 1982–1989
* Helmar Filtenborg (KF) 1970–1981

## Referanser
Crufts Dog Show

**Crufts Dog Show**, også  kalt bare **Crufts**, er en stor internasjonal hundeutstilling som har fått navn etter sin grunnlegger, *Charles Cruft*. I 2005 var det påmeldt ca. 21&nbsp;000 hunder og ca. 120&nbsp;000 besøkende overvar den fire dager lange begivenheten. I tillegg hadde utstillingen mer enn 400 utstillere av utstyr og tilbehør til hunder.

Crufts, som trolig verdens mest prestisjefylte hundeshow, gikk av stablen for første gang, under Charles Crufts ledelse og eierskap, ved *Royal Agricultural Hall* i Islington, England, i 1891. Da Charles Cruft døde i 1938, tok enken over og ledet Crufts inntil hun solgte rettighetene til The Kennel Club noen år senere. I så måte var Crufts i 1948 det første under deres ledelse.

Den første Best in Show konkurransen fant sted i 1928 og ble vunnet av greyhounden *Primley Sceptre*. I årene 1940–1947 ble det ikke avhold noen konkurranser, på grunn av andre verdenskrig. I 2002 vant den norske storpuddelen *Nord. Ch. Topscore Contradiction*, eid av familien Glenna, den prestisjefylte konkurransen.

## Referanser




## Eksterne lenker
*
Matthew Arnold

**Matthew Arnold** (født 24. desember 1822 i Laleham i Middlesex, død 15. april 1888 in Liverpool) var en britisk dikter og litteraturkritiker. 

Mest kjente dikt er «The Scholar-Gipsy» (1853). *Essays in Criticism* (bind&nbsp;1. 1865, bind&nbsp;2. 1888) har betydd mye for vårt moderne litteratursyn. *Culture and Anarchy* (1869) kritiserer Victoria-tidens materialisme. En av grunnleggerne av den moderne humanisme. Opphavsmann til betegnelsen av Oxford som «City of Dreaming Spires» på grunn av universitetsbygningenes arkitektur.

## Referanser
Vester Skerninge

**Vester Skerninge er** en by på det sydlige Fyn i Danmark. Den har 1&nbsp;083 innbyggere (2023) og ligger i Svendborg kommune i Region Syddanmark. 

Byen nevnes første gang i 1418 i formen *Vester Schærningger*. Den ligger to kilometer øst for Ulbølle, tre kilometer vest for Ollerup og 12 kilometer vest for Svendborg.

I byen ses middelalderkirken Vester Skerninge kirke.

## Referanser




## Eksterne lenker
*
Mangaratiba

**Mangaratiba** er en by og kommune i delstaten Rio de Janeiro i sørøstregionen av Brasil. Den grenser til nabokommunene Angra dos Reis, Itaguaí og Rio Claro. Byen ligger om lag 100 km. sør for delstathovedstaden Rio de Janeiro og har en befolkning på om lag 28 480 innbyggere (2004). 

Fra Magnaratiba er det daglig rutebåt til øya Ilha Grande, og ved Mangaratiba er det en utskipningshavn for jernmalm. 

## Referanser


## Eksterne lenker
* 
* http://www.jornalatual.com.br/
Tyholt

**Tyholt** er en bydel i Trondheim som grenser til Berg og Singsaker i vest, Valentinlyst i øst, Strindheim og Persaunet i nord, og Moholt i sør. Bydelen ligger i høyden med utsikt over Trondheim sentrum og Byåsen på den ene siden, og til Lade og Strinda de andre veiene. 

I middelalderen var Tyholt kirkegods, og etter reformasjonen krongods. Tyholt var opprinnelig et gårdsnavn av norrønt *þý* = trellkvinne (jfr «tyende»), stavet **Tyholtt** i 1559, **Thyholtt** i 1590, **Thyeholt** i 1626 og **Tyeholt** i 1723.

Tyholt består for det meste av villabebyggelse, men er kjent for sitt karakteristiske tårn, Tyholttårnet, som ble bygget på 1980-tallet og inneholder en restaurant. Norges største radiokanal NRK P1 har sitt hovedkontor på Tyholt. Tyholt er hovedsete for vitenskapsredaksjonen i NRK, som lager programmene ''Newton'', ''Schrödingers katt'' og *Verdt å vite*. Også ungdomssatsingen P3 ledes delvis fra NRK Tyholt og har en rekke medarbeidere der. I 2012 etablerte også TV 2 seg med kontorer på Tyholt, som er blitt et senter for media i Midt-Norge.

Før kommunesammenslåingen i 1964 var Tyholt en del av Strinda kommune.

Et av Norges teknisk-naturvitenskapelige universitets universitetsområder, campus NTNU Tyholt, med Havlaboratoriet, Kavitasjonslaboratoriet, Marinteknisk senter og Skipsmodelltanken, ligger på Tyholt.

## Fremkommelighet
Tyholt trafikkeres av busslinje 22 og 13. For enkel framkomst til Tyholttårnet kjører linje 22 direkte fra Sentrum. Linje 13 binder Tyholt og Persaunet med Berg, Lerkendal, Lade, St. Olavs Hospital og Byåsen, mens linje 22 binder sammen Tyholt med Sentrum, Risvollan/Vestlia og Othilienborg.

## Referanser
St. Jude Classic

**Stanford St. Jude Championship** er en golfturnering på PGA-touren som avholdes årlig i Memphis i den amerikanske delstaten Tennessee. Siden 1989 har turneringen vært spilt på Tournament Players Club at Southwind.

## Vinnere

## Eksterne lenker
*
Byron Nelson Championship

**[[Byron Nelson]] Championship**, med sponsornavnet **[[AT&T]] Byron Nelson**, er en golfturnering på PGA-touren som arrangeres hvert år i mai på en TPC-bane. Turneringen ble spilt for første gang i 1944 under navnet *Texas Victory Open*, med Byron Nelson som den første vinneren. I mange år var turneringen kjent som *Dallas Open*, men i 1968 ble den omdøpt til *Byron Nelson Golf Classic*.

Turneringen har hatt mange ulike tittelsponsorer, men alltid i kombinasjon med Nelsons navn. Den er fortsatt det eneste arrangementet på PGA-touren som er oppkalt etter en profesjonell golfspiller.

Siden 1986 har turneringen blitt spilt på to forskjellige baner på TPC Four Seasons i Dallas-forstaden Irving i Texas; *Tournament Players Course* og *Cottonwood Valley Course*. Tidligere ble kun Tournament&nbsp;Players-banen benyttet, men fordi mesterskapet holdes i mai (midt i stormsesongen i Nord-Texas) ble det noen ganger ødelagt av dårlig vær, med forsinkelser og avkortede runder. Det ble derfor besluttet å ta i bruk Cottonwood&nbsp;Valley-banen for å korte ned på tiden som trengtes for å fullføre de to første rundene. De første to rundene spilles på begge banene (hver deltager spiller en runde på hver bane), og etter cutten brukes kun Tournament&nbsp;Players-banen for de siste to rundene.

Electronic Data Systems (EDS) tok over som sponsor foran 2003-utgaven, og turneringen endret navn til *EDS Byron Nelson Championship*. Når EDS ble kjøpt opp av Hewlett-Packard (HP) sommeren 2008, skiftet turneringen navn til *HP Byron Nelson Championship* foran 2009-utgaven.

Når HPs sponsorat gikk ut i 2014, tok AT&T over som sponsor foran 2015-utgaven og turneringen endret navn til *AT&T Byron Nelson*. I 2018 ble turneringen flyttet fra Irving til den nye Trinity Forest Golf Club, sørøst for Dallas sentrum.

Turneringen ble ikke avholdt i 2020 grunnet koronaviruspandemien, og ble året etter flyttet til TPC Craig Ranch i McKinney foran 2021-utgaven.

## Vinnere

## Referanser


## Eksterne lenker
* 
* Turneringens side på PGATOUR.com
The Legend of Zelda (videospill)

***The Legend of Zelda*** (ゼルダの伝説 *Zeruda no Densetsu*) er et eventyrspill utgitt av den japanske spill- og konsollprodusenten Nintendo. Spillet kom opprinnelig til Nintendo Entertainment System, men det har senere kommet utgaver til Nintendo GameCube, Game Boy Advance og Wiis *[[Virtual Console]]*. Spillet er det første i *[[The Legend of Zelda-serien]]*.

Det første spillet i serien kom til Nintendo Entertainment System (Famicom i Japan) i 1986. Spillet, som var utviklet av Mario-skaperen Shigeru Miyamoto, fikk fort klassikerstatus, og er av mange regnet som et av høydepunktene på NES.

## Handling
Prinsesse Zelda av Hyrule har delt Triforcen i åtte deler for å gjemme den fra den onde Ganon. Spilleren er i rollen som Link, og må samle disse åtte bitene, som alle befinner seg i hvert sitt tempel, og deretter utfordre Ganon og redde Prinsesse Zelda.

## Oppfølger
Oppfølgeren fulgte året etter under navnet *[[Zelda II: The Adventure of Link]]*. Dette spillet er ofte regnet som Zelda-seriens sorte får, i og med at det la seg tettere opp mot rollespill enn eventyrspill. I dette spillet må Link vekke Zelda fra en evig søvn, samt unngå at Ganons undersåtter klarer å vekke Ganon til live. Spillene har blitt sluppet på nytt både til Game Boy Advance, og som en del av *[[The Legend of Zelda: Collector's Edition]]* til Nintendo GameCube.
## Eksterne lenker
*
Levi Fragell

**Levi Fragell** (født 1939) er en norsk humanist og organisasjonsleder. Han har vært styreleder og deretter generalsekretær i Human-Etisk Forbund og president i International Humanist and Ethical Union (IHEU). Han har også vært styreleder i foreningen *Retten til en Verdig Død*.

I 2010 gav han ut selvbiografien *Vi som elsket Jesus*, hvor Fragell forteller fra sin barndom, sitt oppgjør med kristendommen og hvordan han ble humanist.

## Utdannelse og arbeid
Levi Fragell er sønn av sangforfatter og pinsepredikant Øivind Fragell og i ungdommen var Levi Fragell selv predikant i pinsebevegelsen. Men han brøt med pinsebevegelsen som 22-åring. 

Han er utdannet cand. mag. med religionshistorie og sosiologi i fagkretsen. Som lærerstudent i Trondheim startet han uavhengig av Human-Etisk Forbund den kontroversielle Aksjon mot statskirken i 1970 og senere Aksjon ut av statskirken i 1976 Oslo. Han har jobbet i avisa Vårt Land som journalist, han var PR- og reklamemann, redaktør for fagbladet *Forbrukerombudet* og var  informasjonssekretær i Justisdepartementet, under blant annet for statsråd Inger Louise Valle (Ap), frem til 1981. Han var generalsekretær i Human-Etisk Forbund fra 1982 til 1990. Deretter var han  redaktør i tidsskriftet ''Humanist'' til 1996, og frem til han gikk av med pensjon i juni 2006 arbeidet han som spesialrådgiver i Human-Etisk Forbund med vekt på internasjonalt arbeid.

## Tiden i Human-Etisk Forbund
Levi Fragell ble i 1976 valgt til styreleder i Human-Etisk Forbund (HEF) etter stifteren Kristian Horn. Da hadde forbundet ca. 1500 medlemmer på landsbasis. 

Under Fragells ledelse var han med på å utvikle HEF til landets største livssynsorganisasjon utenfor statskirken. I 2015 har forbundet rundt  medlemmer og har lokallag og tilbud om humanistiske seremonier over hele landet. HEF er idag verdens største forbund for organiserte humanister.
Gjennom sine mange reiser som internasjonal humanistleder så han behovet for aktiv innsats for lidende og undertrykte mennesker, og tok derfor initiativ til å danne HEFs hjelpeorganisasjon Humanistisk aksjon for menneskerettigheter i u-land (HAMU).

### Organisasjoner og verv

* Styreleder i Human-Etisk Forbund (1976–1981). Generalsekretær samme sted (1982 – 1990).
* Formann i IHEU (1987–1990) (sammen med Paul Kurtz og Rob Tielman i en ledertroika).
* Leder av Foreningen Retten til en verdig død (2006-2010).
* President i IHEU (1998–2003).
* World Humanist Award, Humanist Lifetime Award, Psykisk helses Tabu-pris (sammen med sønnen Øivind).
* Doctor of letters (æresdoktor) ved Periyar Maniammai University, Tamil Nadu, India (2014).
* Fragell var i 2006 en av stifterne av Humanistiske sosialdemokrater.

## Priser og utmerkelser
Han ble i 2019 tildelt Fritt Ords honnør for hans mangeårige innsats for kritisk religionsdebatt.

## Bibliografi
* Fragell, Levi. 2010. *Vi som elsket Jesus* (memoarer). Humanist forlag.ISBN 9788292622681. Ny og utvidet utgave i 2011, med etterord av pastorsønnen Anders Torp.

## Referanser




## Eksterne lenker
* IHEU
* Human-Etisk Forbund
* Foreningen Retten til en verdig død
* Humanistisk aksjon for menneskerettigheter i u-land
Aud Korbøl

**Aud Korbøl** (født 1. oktober 1940 på Grue på Finnskogen) er en norsk forfatter og sosiolog. 

Hun debuterte skjønnlitterært med en kriminalnovelle i antologien *Mørke speil* i 1985. Før det hadde hun fått publisert flere forskningsrapporter, blant annet flere om problematikken omkring telefonautomatiseringen i etterkrigstiden. Romandebuten hennes var * Pell'ongen og je* i 1989. Hun bruker ofte sosiologiske begreper og samfunnsvitenskapelig metode som virkemidler i romanene sine.  

## Bibliografi
### Skjønnlitteratur
* 1989 *Pell'ongen og je*, roman (Samlaget, Oslo)
* 1992 *Leiegårdsvalsen*, roman (Aschehoug, Oslo)
* 1996 *Noe gikk forbi*, roman (Aschehoug, Oslo)
* 1999 *Noe skal komme: Karl Martin Feltmann (1909–1989)*, roman (Aschehoug, Oslo)
* 2002 *Det er*, roman (Aschehoug, Oslo)

### Samfunnsvitenskapelig litteratur
* 1970 *Kvinnen ombord: en sosiologisk undersøkelse av kvinners liv og arbeid på skip i den norske handelsflåte*, hovedoppgave i sosiologi, Universitetet i Oslo
* 1972 *Pakistansk innvandring til Norge: dannelse av et minoritetssamfunn?*
* 1977 *Telefonautomatisering i etterkrigstida.*
* 1977 *Hva skjer med personalet etter automatiseringen?*
* 1977 *Hvem er «vi»?*
* 1982 *Norsk «Race relations industry»
* [[1984]] *Lille frøken ingenting?: om telefonistyrket i ulike servicesystemer*
* [[1988]] *Innvandrerne og det sosiale og helsemessige servicesystem: en fellesnordisk undersøkelse*
* [[1988]] *Kulturforskjeller og gjensidig forståelse*
* [[1996]] *Innvandring, migrasjon og etniske relasjoner: oversikt over hovedoppgaver 1949-1995*
* [[2004]] *Linkarbeidet i Oslo: en begynnende oversikt*
* [[2018]] *Den kritiske fase : Innvandring til Norge fra Pakistan 1970-1973* (med Arnfinn H. Midtbøen)

== Priser og utmerkelser ==
* [[Tanums kvinnestipend]] [[1994]]
* [[Mads Wiel Nygaards legat]] [[1996]] for *Noe gikk forbi''

## Kilder
*Presentasjon av Aud Korbøl i Forfatterkatalogen på Forfattersentrums nettsider
*Presentasjon av Aud Korbøl på Universitetsforlagets nettsider